கேள்வி: சிவந்தெழுந்த பல்லவராயர் பற்றி தகவல் சொல்.
பதில்: சிவந்தெழுந்த பல்லவராயர் தமிழகத்தில் ஆட்சி செய்த குறுநில மன்னர்களான பல்லவராயர்களில் கடைசி மன்னர் ஆவார். இவர் கள்ளர் மரபைச் சேர்ந்தவர். பல்லவராய மன்னர்கள் சேதுபதியின் ஆட்சியின் கீழ் இருந்து வந்தனர். சிவந்தெழுந்த பல்லவராயர் கி.பி. 17-ஆம் நூற்றாண்டில் புதுக்கோட்டையில் ஆட்சி செய்தார். இவர் இராமநாதபுரம் சமஸ்தானம்யின் ஆட்சியின் கீழ் இருக்க விரும்பாமல் தனியாட்சியாக இருக்க விரும்பி, தஞ்சை மராட்டிய மன்னர் வெங்கோஜியின் உதவியை நாடினார். இதனை அறிந்த சேதுபதி, சிவந்தெழுந்த பல்லவராயரின் ஆட்சியை முடிவுக்குக் கொண்டு வந்து 17-ஆம் நூற்றாண்டில் இவர் வசம் இருந்த புதுக்கோட்டை வெள்ளாற்றுக்குத் தெற்குப் பகுதிகளை இரகுநாதராயத் தொண்டைமானுக்கு ஒப்படைத்து, அவரை 1686-இல் மன்னர் பதவிக்கு உயர்த்தினார். அக்காலப்பகுதியில் புதுக்கோட்டை, பல்லவராயன் சீமை என்றும், கள்ளர்ச்சீமை என்றும் அழைக்கப்பட்டது. புதுக்கோட்டை பல்லவராயர்கள் ஆட்சி செய்த பகுதிகளாக ஆலங்குடி நாடு, அமராபதி நாடு, கடவன்குடி நாடு, செங்காட்டூர் நாடு, திருப்பேரையூர் நாடு, வல்லநாடு, மெய்மலை நாடு, சந்திரேக்க நாடு, கொடுங்குன்றநாடு, கோளக்குடி நாடு, கோனாடு ஆகிய பகுதிகள் குறிக்கப்படுகின்றன. மார்த்தாண்ட பைரவ தொண்டைமான் பல்லவராயர் பரம்பரையைச் சேர்ந்தவர் ஆவார்.